Dybovas

Dybovas (,  (1938–1945 m. ) – kaimas Lenkijos šiaurėje: Varmijos Mozūrų vaivadijos Alėckos apskrities Šventainės valsčiuje. Šaltyšijos centras.Dybowo (gmina Świętajno)

Išsidėstęs Luko ežeryne, 15 kilometrų į šiaurės vakarus nuo apskrities centro Alėckos ir dešimt km į šiaurę nuo Šventainės.

Istorija
Kaimas Diboffsky vardu žinomas nuo 1564 metų, prieš 1785 m. buvo vadinamas Dyboven.Dietrich Lange. Geographisches Ortsregister Ostpreußen (2005): Diebauen Laikotarpyje tarp 1874 m. ir 1945 m. buvo priskirtas Čychen prūsiškam valsčiuiRolf Jehke. Amtsbezirk Bolken/Czychen ir iki 1945 m. priklausė Rytprūsių Gumbinės apygardos Alėckos apskričiai. 

1910 m. kaime suskaičiuoti 272 gyventojai.Uli Schubert. Gemeindeverzeichnis, Landkreis Oletzko  Sutinkamai su Versalio sutarties nutarimais 1920 m. krašte buvo vykdomas visuotinis plebiscitas – 195 dyboviečiai pasisakė už priklausymą Rytprūsiams, už perėjimą į Lenkijos administracinį valdymą nebalsavo niekas.Herbert Marzian, Csaba Kenez. Selbstbestimmung für Ostdeutschland – Eine Dokumentation zum 50 Jahrestag der ost- und westpreussischen Volksabstimmung am 11. Juli 1920 – Herausgeber: Göttinger Arbeitskreis, 1970, S. 63 1938 m. buvo pakeistas kaimo pavadinimas į Dybauen. 1933 m. jame gyveno 359, o 1939 m. – 309 kaimiečiai.Michael Rademacher. Deutsch-österreichisches Ortsbuch, Landkreis Treuburg (Oletzko) 

Po Antrojo pasaulinio karo kartu su visa pietine Rytprūsių dalimi perduotas Lenkijai ir iki 1998 m. priklausė Palenkės vaivadijai, vėliau įėjo į Varmijos Mozūrų vaivadijos sudėtį.

Piliakalnis
Tarp Dlugė ir Stopkos ežerų iškilusi 167 m aukščio kalva.Padėtis žemėlapyje Tai – buvęs jotvingių piliakalnis.M. Engel. Jaćwieskie ośrodki grodowe w IX–XIII wieku. Geneza, rozwój i upadek; psl. 20  Vienas pirmųjų 1576 m. jį paminėjo žinomas Prūsijos tyrinėtojas Kasparas Henenbergeris, vėliau – Emilis Holakas (Der Zamzisko Chelchen).Dybowo - grodzisko Jaćwingów Emil Hollack. Vorgeschichtliche Uebersichtskarte Ostpreussen

Ovalo formos viršutinė aikštelė 80 m x 60 m, jos rytinėje dalyje dar iki Antrojo pasaulinio karo telkšojo mažas ežerėlis (bala). Aikštelė apsupta dvigubu apsauginiu pylimu, kuris rytinėje pusėje susijungia į vieną galingą apsauginį užtvarą. Patekti į piliakalnį buvo galima iš rytų pusės, kelias į jį vedė nuo papėdės gyvenvietės per pylime paliktą išimą. Objektas datuojamas X–XIII amžiais.Grodzisko w Dybowie

Šaltiniai

Kategorija:Varmijos Mozūrų vaivadijos gyvenvietės